text: ডন অলবিন রাজাপক্ষ (১৯০৬-১৯৬৭) শ্রীলঙ্কার একজন খ্যাতিমান রাজনীতিবিদ ছিলেন। শ্রীলঙ্কার স্বাধীনতার পূর্বের বছর ১৯৪৭ সাল থেকে এই ব্যক্তি শ্রীলঙ্কার রাজনীতিতে রয়েছেন। ১৯৪৭ সালে হাম্বানটোটা জেলাতে রাজনীতি করা শুরু করেন এবং বেলিয়াট্টা অঞ্চল থেকে সংসদ সদস্য নির্বাচিত হন। ১৯৬৫ সাল পর্যন্ত তিনি উক্ত এলাকার সংসদ সদস্য ছিলেন। তিনি ছিলেন রাজনৈতিক দল শ্রীলঙ্কা ফ্রিডম পার্টির অন্যতম প্রতিষ্ঠাতা (১৯৫১ সালে তৈরি হয় দলটি) এবং তিনি বিজয়ানন্দ দহনায়কের সরকারের মন্ত্রী ছিলেন কৃষি এবং ভূমি মন্ত্রণালয়ের, বিজয়ানন্দ ১৯৫৯-'৬০ মেয়াদে শ্রীলঙ্কার প্রধানমন্ত্রী ছিলেন।
  
  ডি. এ. রাজাপক্ষের দুই ছেলে মহিন্দ রাজাপক্ষ এবং গোতাবায়া রাজাপক্ষ শ্রীলঙ্কার রাষ্ট্রপতি পদে আসীন হন যথাক্রমে ২০০৫ এবং ২০১৯ সালে।
  
  জীবন
  ডন অলবিন ১৯০৬ সালের ৫ই নভেম্বর একটি ধনী পরিবারে জন্ম গ্রহণ করেন, তার জন্ম হয়েছিলো মেদামুলানাতে। তার বাবা ডন ড্যাভিড রাজাপক্ষ জমিদার ছিলেন। মান্দাদুভা স্কুলে অধ্যায়ের পর অলবিন রিচমন্ড কলেজ (গল্লে) তে ভর্তি হয়েছিলেন। তার বাবার বড় কৃষি জমি ছিলো এবং প্রচুর নারকেল ব্যবসা করে অলবিন নিজেই অল্প বয়সে টাকা আয় করা শুরু করেছিলেন, এছাড়াও চালের বড় ব্যবসাও তার বাবার ছিলো।
  
  দুই বোন আর তিন ভাইয়ের মধ্যে অলবিন ছিলেন সবার ছোটো, তিনি পড়ালেখার পাট রিচমন্ড কলেজ থেকে চুকিয়ে সিংহলী জাতীয়তাবাদে উদ্বুদ্ধ হয়ে উঠেছিলেন। ১৯৩২ সালে তিনি 'সিলন ন্যাশনালিস্ট পার্টি'তে যোগ দেন একজন তরুণ বয়সে।
  
  ১৯৪৫ সাল, তখন শ্রীলঙ্কার স্বাধীনতা আন্দোলন দাবী তুঙ্গে, অলবিন তখন সিংহলী ভাষার মর্যাদার দাবীতে গণঅনশন কর্মসূচীতে অংশ নেন, যদিও তিনি তামিলভাষীদের পক্ষে বা বিপক্ষে কিছুই বলেননি। দ্বিতীয় বিশ্বযুদ্ধ শেষে অলবিন জি জি পোন্নামবালামের সঙ্গে বন্ধুত্ব গড়ে তোলেন যিনি ছিলেন একজন তামিলভাষী।
  
  ১৯৪৭ সালে সংযুক্ত জাতীয় পার্টির মনোনয়ন নিয়ে অলবিন সংসদে প্রবেশ করতে সক্ষম হন এবং খুব শীঘ্রই ১৯৪৮ সালের ৪ ফেব্রুয়ারি চলে আসে যেদিন ব্রিটিশরা শ্রীলঙ্কাকে স্বাধীন এবং সার্বভৌম দেশ ঘোষণা করে।
  
  ১৯৫১ সালে সলোমন বন্দরনায়েকের সঙ্গে মিলে অলবিন শ্রীলঙ্কা ফ্রিডম পার্টি গঠনে ভালো ভূমিকা রেখেছিলেন। ১৯৫১ সালের ১২ই জুলাই ফ্রিডম পার্টির গুরুত্বপূর্ণ পদে আসীন হন অলবিন। ১৯৫৯ সালে তিনি ভূমি এবং কৃষি এবং ভূমি মন্ত্রনালয়ের মন্ত্রীত্ব লাভ করেন বিজয়ানন্দ দহনায়ক সরকারের অধীনে। ১৯৬৪ সালের ১১ইফেব্রুয়ারি অলবিন সংসদের উপবক্তা পদে অধিষ্ঠিত হন।  ১৯৬৭ সালের ৭ নভেম্বরে কলম্বোতে ৬১ বছর বয়সে হৃদরোগে আক্রান্ত হয়ে মারা যান অলবিন।
  
  তথ্যসূত্র
  
  বহিঃসংযোগ
  রাজাপক্ষ গোষ্ঠী
  ডন অলবিনের ছেলে মাহিন্দ রাজাপক্ষ দেশের রাষ্ট্রপতি হিসেবে সুনাম কুড়িয়েছেন
  ডি এ রাজাপক্ষ জনগণের আবেগ উপলব্ধি করতেন
  ডি এ রাজাপক্ষের জীবনকাল
  ডি এ রাজাপক্ষের জন্য শ্রদ্ধাঞ্জলি
  শ্রীলঙ্কার রাষ্ট্রপতির বাবা
  ডি এ রাজাপক্ষ এবং মাহিন্দ রাজাপক্ষের দেশ-উন্নয়ন পরিকল্পনা
  ভদ্র রাজনীতিবিদ ডি এ রাজাপক্ষ
  
  বিষয়শ্রেণী:শ্রীলঙ্কান রাজনীতিবিদ
title: ডি. এ. রাজাপক্ষ